《静斋诗为朱君政赋》
元代·凌云翰

幽居绝尘想，众山罗其前。缘好得深造，以寂成静专。

斋虚空生白，宇定先烛天。罢琴挂空壁，熏炉玩遗编。

荷凉下飞鹭，槐署来鸣蝉。悠哉岁月外，阔为天地先。

贻言紫阳氏，保贞期永年。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。